C 312/212
FI
Euroopan unionin virallinen lehti
1.9.2023
(27)
Vuoden 2023 vakausohjelmassa esitetään julkisen talouden keskipitkän aikavälin kehitysura vuoteen 2027 saakka.
Vuoden 2023 vakausohjelman mukaan odotetaan, että julkisen talouden alijäämä supistuu asteittain 0,1 prosent­ tiin suhteessa BKT:hen vuonna 2025, tasapainoinen julkisen talouden rahoitusasema saavutetaan vuonna 2026 ja myöhemmin vuonna 2027 saavutetaan pieni ylijäämä, 0,1 prosenttia suhteessa BKT:hen.
Julkisen talouden alijää­ män ennakoidaan sen vuoksi jäävän alle 3 prosentin suhteessa BKT:hen ohjelmakauden aikana.
Vuoden 2023 vakausohjelman mukaan julkisen talouden velka supistuu siten, että se on vuoden 2024 lopussa 103,0 prosenttia ja vuoden 2027 loppuun mennessä 92,0 prosenttia suhteessa BKT:hen.
Kasvua paremmin edistävä julkisen talouden koostumus sekä tulo- että menopuolella vahvistaisi Portugalin julkisen talouden pitkän aikavälin kestä­ vyyttä samalla, kun se parantaisi liiketoimintaympäristöä sekä edistäisi kestävää ja osallistavaa kasvua.
Portugalin verojärjestelmässä käytetään laajalti veroetuuksia, ja yli 500 veroetuutta on jaettu yli 60 säädökseen.
Tämä lisää monimutkaisuutta ja vähentää järjestelmän läpinäkyvyyttä, mikä merkitsee samalla tulonmenetyksiä.
Nykyisten veroetujen kustannustehokkuutta olisi hyödyllistä seurata ja arvioida järjestelmällisesti, jotta alalla voitaisiin tehdä merkittäviä parannuksia.
Lisäksi valtion ja kuntien käyttöön ottamat korotukset hankaloittavat yhteisöverojärjes­ telmää, mikä aiheuttaa lisärasitetta sekä verohallinnolle että yrityksille.
Portugalin verohallinnon tehokkuutta voitaisiin lisätä sääntöjen vapaaehtoiseen noudattamiseen kannustamiseksi.
Samalla edistettäisiin verovilpin ja veropetosten vähentämistä.
Veronkannon hallinnolliset kustannukset ovat suuret, ja ne ovat kasvaneet entisestään viime vuosina (noin 5 %:lla vuosien 2018 ja 2020 välisenä aikana).
Samalla vaikuttaa siltä, että Portugalissa verojen maksuun kuluva aika on pidempi kuin muissa jäsenvaltioissa.
Ennestäänkin suuret verorästit kasvoivat edelleen (niiden määrä koko kertymästä oli vuoden 2020 lopussa 45,9 %, mikä on selvästi unionin keskiarvoa enemmän).
(28)
Portugalin sosiaaliturvajärjestelmän sosiaalietuuksilla voidaan vähentää köyhyyttä vain vähän, ja tilanne on hei­ kentynyt entisestään vuonna 2021.
Samalla köyhyysvaarassa olevien henkilöiden osuuden kehitys oli unionin heikoimpia (kasvu 2,4 prosenttiyksikköä), kun otetaan huomioon yleinen vakaus useimmissa jäsenvaltioissa.
Vähimmäistulon riittävyys on edelleen heikko, ja se on selvästi köyhyysrajan alapuolella.
Nämä luvut kyseen­ alaistavat Portugalin kyvyn saavuttaa Euroopan sosiaalisten oikeuksien pilaria koskevaan toimintasuunnitelmaan sisältyvät köyhyyden vähentämiseen liittyvät tavoitteet.
Samaan aikaan sosiaaliturvajärjestelmä on edelleen moni­ mutkainen, sillä erityyppisillä sosiaalietuuksilla vaikuttaa olevan samanlaisia tavoitteita.
Tästä seuraava monimut­ kaisuus ja hajanaisuus johtavat suhteellisen alhaiseen käyttöasteeseen ja siihen, ettei tukea ohjata tehokkaasti sitä eniten tarvitseville, mikä heikentää sosiaalietuuksien kattavuutta ja viime kädessä niiden riittävyyttä.
Nykyisten etuuksien yksinkertaistaminen ja kansallisen köyhyydentorjuntastrategian oikea-aikainen täytäntöönpano paranta­ vat Portugalin valmiuksia vastata tuleviin sosiaalisiin haasteisiin.
(29)
Elpymis- ja palautumissuunnitelma sisältää asetuksen (EU) 2021/241 19 artiklan 3 kohdan b alakohdan ja kysei­ sen asetuksen liitteessä V olevan kriteerin 2.2 mukaisesti laajan joukon toisiaan vahvistavia uudistuksia ja inves­ tointeja, jotka on määrä toteuttaa vuoteen 2026 mennessä.
Portugalin elpymis- ja palautumissuunnitelman täytäntöönpano on käynnissä, mutta siihen voi liittyä viivästyksiä.
Portugali esitti kaksi maksupyyntöä, jotka vastaavat 58:aa elpymis- ja palautumissuunnitelman välitavoitetta ja tavoitetta ja joiden perusteella maksettiin yhteensä 2,98 miljardia euroa.
Portugalin elpymis- ja palautumissuunnitelma on luonteeltaan kunnianhimoinen ja monitahoinen.
Suunnitelman hyvä hallinnointi ja jatkuva seuranta ovat olennaisen tärkeitä viivästymisriskin minimoimiseksi.
Uuden REPowerEU-luvun sisällyttäminen elpymis- ja palautumissuunnitelmaan antaa mahdolli­ suuden rahoittaa lisäuudistuksia ja -investointeja, jotka tukevat Portugalin strategisia tavoitteita energian ja vihreän siirtymän alalla.
Paikallis- ja alueviranomaisten, työmarkkinaosapuolten ja muiden asiaankuuluvien sidosryhmien järjestelmällinen ja tosiasiallinen osallistuminen on edelleen tärkeää, jotta elpymis- ja palautumissuunnitelman ja sitä laajemman muun talous- ja työllisyyspolitiikan täytäntöönpano onnistuu ja jotta voidaan varmistaa laaja sitoutuminen politiikan yleiseen linjaan.
Portugali toimitti 26 päivänä toukokuuta 2023 suunnitelmansa muu­ toksen, johon sisältyy uusia toimenpiteitä, mukaan lukien REPowerEU-luku, ja jossa otetaan huomioon korotettu enimmäisrahoitusosuus (17).
Portugali myös esitti asetuksen (EU) 2021/241 14 artiklan 6 kohdan mukaisesti pyyn­ nön lisälainatuelle tukivälineestä.
(17) Portugalin enimmäisrahoitusosuus päivitettiin 15,5 miljardin euron avustuksiksi asetuksen (EU) 2021/241 11 artiklan 2 kohdan mukaisesti 30 päivänä kesäkuuta 2022.